Hei, denne artikkelen er over ett år gammel og kan inneholde utdatert informasjon

Etter 54 år på boks kommer sjokkmeldingen: Joika-kakene tar med seg sausen og havner i tidsriktige poser, tilpasset mikrobølgeovn.

Kjøttkakene, som består av vel en tidel reinsdyrkjøtt, er ifølge Nortura Norges nest mest solgte middagshermetikk gjennom 50 år - bare slått av Spagetti à la Capri. I fjor ble det solgt 830.000 bokser med den blide samegutten utenpå.

I tillegg til to nye varianter i pose, vil man fortsatt også få de originale boksene, trøster produsenten.

- Vi har fremdeles mange fans rundt om i landet som vil finne den gode, gamle boksen der den alltid har stått, sier produktsjef i Nortura, Ida Mellbye Løvås.

Trolig også i mangt et matskap på hytta, fra både ett og flere tiår tilbake.

(NTB)